Държавен вестник, бр. 20, 2022 г., стр. 41

БРОЙ  20	
Д Ъ Р Ж А В Е Н  В Е С Т Н И К 	
СТР.  41  
54 
 
 
Превоз под подходяща възглавница от инертен газ 
15.3.11 Въглеродният дисулфид се превозва в отделни резервоари с проектно налягане не по-
малко от 0.06 Мра манометрично. 
15.3.12 Всички отвори трябва да бъдат в горната част на резервоара, над палубата. 
15.3.13 Уплътнения, използвани в системата за задържане, трябва да бъдат от материал, който не 
реагира със или не се разтваря в въглероден дисулфид. 
15.3.14 Резбови съединения не се допускат в системата за задържане на товара, включително в 
паропроводите. 
15.3.15 преди натоварването резервоарът(ите) трябва да бъде(ат) инертиран(и) с подходящ 
инертен газ, докато нивото на кислорода стане 2 % по обем или по-ниско. Трябва да бъдат 
осигурени средства за автоматично поддържане на положително налягане в резервоара, като се 
използва подходящ инертен газ по време на товарене, транспортиране и разтоварване. Системата 
трябва да може да поддържа това положително налягане между 0.01 и 0.02 МРа и да бъде 
следена дистанционно и снабдена със сигнализации за свръхналягане/подналягане. 
15.3.16 Трюмно пространство около самостоятелен резервоар, в който се съдържа въглероден 
дисулфид, се инертират от подходящ инертен газ, докато нивото на кислорода достигне 2 % или 
по-малко. Трябва да бъдат осигурени средства за наблюдение и поддържане на това условие по 
време на цялото пътуване. Трябва да бъдат осигурени и средства за вземане на проби от тези 
помещения за дисулфидни пари. 
15.3.17 Въглеродният дисулфид трябва да се натоварва, транспортира и изхвърля по такъв начин, 
че да не се изпуска в атмосферата. Ако по време на товаренето към брега се връща сулфидна 
пара или при разтоварването - към кораба, системата за отвеждане на парите трябва да бъде 
отделна от всички други съдържащи системи. 
55 
 
 
 
 
 
 
15.3.18 Въглеродният дисулфид трябва да се разтоварва само чрез дълбоко потопени помпи или 
чрез подходящо изтласкване с инертен газ. Потопените помпи за дълбоко изпомпване трябва да се 
експлоатират по начин, който предотвратява натрупването на топлина в помпата. Помпата също 
така е оборудвана с температурен датчик в корпуса ѝ, с дистанционно отчитане и сигнализация в 
помещението за управление на товара. Аларменият сигнал се включва при 80°C. Помпата трябва 
да е снабдена и с устройство за автоматично изключване, което да се задейства, ако налягането в 
резервоара спадне под атмосферното по време на разтоварването. 
15.3.19 Не трябва да се допуска влизането на въздух в товарния резервоар, товарната помпа или 
тръбопроводи, докато в системата се съдържа въглероден дисулфид. 
15.3.20 Не трябва да се извършва обработка на други товари, почистване на резервоари или 
поставяне на баласт едновременно със товаренето или разтоварването на въглероден дисулфид. 
15.3.21 Трябва да се осигури система за пръскане на вода с достатъчен капацитет, за да покрива 
ефективно зоната около товарния колектор, откритите палубни тръбопроводи за обработването на 
продукта и куполите на резервоара. Разположението на тръбопроводите и накрайниците трябва да 
бъде такова, че да осигурява еднаква степен на разпределение от 10 l/m2/min Дистанционното 
ръчно управление трябва да се организира така, че дистанционното стартиране на помпи, 
захранващи системата за пръскане на вода, и дистанционното управление на всички нормално 
затворени клапани в системата да могат да се извършват от подходящо място извън товарната зона 
в непосредствена близост до помещенията за настаняване и лесно достъпни и действа в случай на 
пожар в защитените зони. Системата за пръскане на вода трябва да може да работи както с пряко, 
така и с дистанционно ръчно управление, като трябва да гарантира, че всеки разлят товар се 
отмива. Освен това, когато температурата на въздуха позволява това, се свързва маркуч за вода с 
налягане към дюзата, който е готов за незабавна употреба по време на операциите по товарене и 
разтоварване.